"Gør mig lykkelig" udkom som albummets single den 5. januar 2015. Sangen er ifølge Moleko en hyldest til hendes kæreste: "Det der med hele tiden at blive gen-forelsket og genforenet med sin elskede. Vi har kendt hinanden i fire år og for halvandet år siden fødte jeg vores datter, et sødt lille monster."<ref name="Lykke"/> Singlen opnåede en tredjeplads på [[Hitlisten|airplay-listen]]. Den 25. maj 2015 udkom den anden single, "Paranoia". Den handler ifølge Moleko om "voksen-paranoia, som man bygger op i hovedet og nogen gange bliver nødt til at gøre grin med", og om at "tage pis på tabuer og alt det, der går og trykker én."<ref name="Lykke"/> Singlen har opnået en 10. plads på airplay-listen. "Tag min hånd" blev udsendt den 21. august 2015 som albummets tredje single. Ifølge Moleko er sangen "en romantisk erklæring, som handler om at nå nye mål i sit liv og i sit parhold".<ref>{{cite web|title=BARBARA MOLEKO GÅR MOD NYE MÅL PÅ NY SINGLE|url=http://sonymusic.dk/2015/08/21/barbara-moleko-gar-mod-nye-mal-pa-ny-single/|publisher=SONY MUSIC ENTERTAINMENT (DENMARK) A / S|access-date=29. september 2015|date=21. august 2015|archive-date=30. september 2015|archive-url=https://web.archive.org/web/20150930131543/http://sonymusic.dk/2015/08/21/barbara-moleko-gar-mod-nye-mal-pa-ny-single/|url-status=dead}}</ref>
Musik Kultur